Samuel Sanblague

Bryan Cobain

* เพื่อน

Che Richard

* เพื่อน, ขาประจำแท็กซี่

Fongjong Hwang

* เพื่อน, ขาประจำแท็กซี่

Frank Martin

* เพื่อน, รุ่นพี่ ณ อู่แท็กซี่

Lynnza Lynn

* เพื่อน (นับถือเช่นหลานคนหนึ่ง)

Mango Beaufort

* เพื่อน, แอบชอบ

Moira Vickins (เสียชีวิต)

* อดีตภรรยาที่ 1

Olivia Sanblague - Rensburg

* อดีตภรรยาที่ 2

Zoey Grey

* หัวหน้างาน

Livin News Agency

* นักข่าวฝึกหัด

Zaibatsu

* พนักงานประจำ

*"...แล้วเจอกันใหม่ ถ้าฉันรอดและแบกสังขารแก่ ๆ ได้อยู่นะ"*

- Samuel Sanblague พูดกับ Che Richard ครั้งสุดท้าย ก่อนถูกส่งตัวกลับไปดำเนินคดีที่นิวยอร์ก

**Samuel Sanblague** คือตัวละครที่สวมบทบาทโดย MisterMiraiTH

## **คำอธิบาย**

***Samuel Sanblague,*** หรือที่ขาประจำแท็กซี่จะเรียกว่า "ลุงแซม" เนื่องด้วยชีวิตที่ตกอับจากงานทนายความในมหานครนิวยอร์ก จึงย้ายมาที่ Livin City เพื่อตั้งต้นชีวิตใหม่ในฐานะคนขับแท็กซี่ ของ Downtown Cab Company

## **ข้อมูลภูมิหลัง**

Moira Vickins ภรรยาคนแรกของ SamuelOlivia Sanblague - Rensburg ภรรยาคนที่สอง
***Samuel Sanblague,*** เกิดวันที่ 4 มกราคม 1986 ณ เมือง Harrisburg รัฐ Pennsylvania เป็นชาวอเมริกัน เชื้อสายอังกฤษ ครอบครัวของเขาเป็นครอบครัวขนาดเล็ก ค่อนข้างมีฐานะ ทำให้เขาได้รับการสนับสนุนการศึกษาอย่างเต็มที่ จนเขากลายเป็นหัวกะทิ แต่ต้องแลกมาด้วยกับการถูกกลั้นแกล้งจากเพื่อนร่วมชั้นของเขา Samuel จึงเลือกเส้นทางที่ตัวเองรัก นั่นคือ กฎหมาย โดยหวังว่าเขาจะได้ใช้กฎหมายปกป้องตัวเขากับคนที่ถูกแกล้ง และลงโทษคนที่กลั่นแกล้งพวกเขา ด้วยความมุ่งมั่นนี้ เขาศึกษาจนจบปริญญาตรีสาขากฎหมาย จากนั้นจึงพยายามสอบเข้าเป็นทนายความ และได้เข้าทำงานเป็นทนายความ ณ มหานครนิวยอร์ก ทันที

ปี 2014 เขาพบกับคู่ชีวิตคนแรก Moira Vickins ผู้ที่มีอุดมการณ์เดียวกันในการต่อต้านการทุจริตในโลกกฎหมาย เขาใช้ชีวิตกับผู้หญิงคนแรกอย่างมีความสุขเรื่อยมา โดยได้เปิดบริษัททนายความเอกชน Sanblague Law Offices ในปี 2015 ณ มหานครนิวยอร์ก ทว่าฟ้ากลับไม่เป็นใจ เมื่อปี 2016 วงในที่ก่อการทุจริตนั้นทราบข่าวเกี่ยวกับ Moira Vickins ถึงเรื่องราวที่เธอมีหลักฐานสำคัญ ซึ่งอาจทำให้ทั้งวงการทุจริตพังทลายลง Moira จึงถูกลักพาตัวไป โดยที่ Samuel ช่วยเหลืออะไรเธอไม่ได้ หลังจากนั้น เขาได้พบภรรยาของเขาอีกครั้งในสภาพที่ไร้ชีวา ศีรษะถูกตัดออก และร่างถูกโหมไปด้วยไฟคล้ายดังพิธีบูชายัญ

สามปีต่อมา (2019) หลังจากการเสียชีวิตของภรรยาคนแรกของเขา เขาได้พบกับ Olivia Sanblague ทนายความหน้าใหม่มาสมัครเข้าทำงาน Olivia ได้ทำให้เขาสามารถลุกขึ้น และต่อสู้กับการทุจริตได่ต่อไป หนึ่งปีต่อมาเขาจึงแต่งงานกับเธอ และใช้ชีวิตในสำนักงานกฎหมายนั้นเรื่อยมา

ปี 2021 สำนักงานกฎหมาย Sanblague Law Offices ได้รับคดีใหญ่ที่เกี่ยวพันถึงนักการเมืองระดับสูง หลังจากการสืบแล้วพบว่า แท้จริงแล้วจำเลยที่พวกเขาแก้ต่างให้นั้น เป็นคนร้ายตัวจริงในคดีดังกล่าว และศาลที่พิจารณาคดีดังกล่าวนั้น ได้ล็อกคำตัดสินไว้ให้จำเลยพ้นผิดไว้แล้ว Samuel ที่โกรธจัด และสิ้นหวังในกระบวนการยุติธรรม จึงตัดสินใจประกาศความเน่าเฟะของกระบวนการยุติธรรมให้คนทั้งมหานครได้รับรู้ โดย การลอบวางเพลิงศาลขณะการพิจารณาคดี การกระทำครั้งนั้นส่งผลให้มีผู้บาดเจ็บจำนวนมาก แม้จะไม่มีจำนวนผู้เสียชีวิตในเหตุการณ์ ส่งผลให้การพิจารณาคดีถูกเลื่อนออกไปอย่างไม่มีกำหนด

ปัจจุบัน (2022) Samuel ตัดสินใจทิ้งตั๋วทนาย ออกจากสำนักงานกฎหมาย Sanblague Law Offices และเขาจะไม่พบหน้า Olivia อีก โดยการออกจากมหานครนิวยอร์ก โดยปฏิญาณกับตนเองว่า จะไม่กลับมาในที่ ๆ เน่าเฟะเช่นนั้นอีก ทำให้ Olivia เข้าใจว่า สามีของเธอได้จากโลกนี้ไปแล้ว

Samuel Sanblague จึงตัดสินใจเริ่มต้นชีวิตใหม่ ณ นคร Livin City นับแต่นั้นมา

## **เหตุการณ์ที่เกี่ยวข้องภายในเมือง**

**เฮีย Frank พาทัวร์**

Samuel ในฐานะนักท่องเที่ยว ได้เข้ามาที่นคร Livin City เขาเรียกแท็กซี่คันหนึ่งมารับ โดยแท็กซี่ดังกล่าวนั้นได้อาสาที่จะพาทัวร์ พร้อมกับทำบัตรประชาชนและใบขับขี่ให้ใหม่ การทัวร์ครั้งนี้ทำให้เขาได้รู้จักคนขับแท็กซี่ชื่อว่า Frank Martin โดยหลังจากนั้น Samuel ได้สมัครเป็นคนขับแท็กซี่ โดยมีรุ่นพี่อย่าง Frank คอยสอนงานเบื้องต้น

**รับเหมาครั้งแรก**

หลังจากที่ Samuel ขับรถแท็กซี่มาแล้วระยะหนึ่ง เขาได้รับการติดต่อจาก Che Richard ให้พาไปส่งถึงที่หมายในราคาเหมา พร้อมได้รับการชักชวนให้ร่วมทดสอบการฝึกของเจ้าหน้าที่ Sheriff อาทิ การโรยตัวจากอากาศยาน หลังจากเสร็จงาน เขาและ Che ได้ทำความรู้จักใกล้ชิดมากขึ้น และได้กลายเป็นขาประจำแท็กซี่ของ Samuel

**คนขับจำเป็น**

*“ ถ้าไม่รบกวน ผมอาสาขับให้นะครับ ถ้าต้องการเรียกใช้ โทร. มาได้เลยครับ ”*

- Samuel Sanblague กล่าวไว้ก่อนจากกับ Awesome Stanley หลังเติมสต็อกเสร็จ

ระหว่างที่เขาเพิ่งเลิกกะมาระยะหนึ่ง เขาได้แวะร้าน Zaibatsu เพื่อพักทานข้าว ที่นั่นเขาได้พบกับ Awesome Stanley เจ้าของร้าน วันนั้นเป็นเวลาที่ทางร้านจะต้องเติมสต็อกของ แต่ Stanley ไม่สามารถขับรถไปรับตามปกติได้ เนื่องจากอาการเมื่อยล้าตามตัวจนถึงขา Samuel จึงอาสาขับไปส่งเธอเติมสต็อกจากท่าเรือด้วยรถของเธอ ทำให้เขาได้ลิ้มลองการขับรถสปอร์ตครั้งแรก เมื่อเขาส่ง Stanley เติมสต็อกของเรียบร้อยแล้ว จึงได้แลกเบอร์โทร. ซึ่งกันและกันไว้ เผื่อต้องการเรียกใช้งาน

**อยากออนสเตจ**

วันหนึ่ง ในขณะที่ Samuel กำลังเลิกกะแท็กซี่ เขาเริ่มมีความใฝ่ฝันในการเป็นตลกยืนเดี่ยว (Standup Comedy) จากการที่เขามีประสบการณ์การพูดในการว่าความมาก่อน พร้อมเคยรับชม Jimmy O’Neil และ อุดม แต้พานิช มาก่อน Samuel จึงเริ่มสรรหามุกตลก ประสบการณ์ และเวที เพื่อเฉิดฉายความสามารถของเขา เนื่องจากเขาเบื่ออาชีพเดิม ๆ เสียแล้ว เขาได้ตั้งชื่อตลกยืนเดี่ยวของเขาว่า Uncle Sam on Stage โดยได้เริ่มเดบิวต์ครั้งแรก ณ ร้าน Galdin Quay พร้อมกับ Bryan Cobain

**อิรัชชัยมาเสะ~!**

วันต่อมา Samuel ได้รับงานแท็กซี่ ให้ไปส่งที่ Jetsam Global เพื่อเติมสต๊อกสินค้า ซึ่งผู้โดยสารที่เรียกนั้นไม่ใช่ใครที่ไหนนอกจาก Awesome Stanley นั่นเอง โดยหลังจากที่พาเธอไปรับสต๊อกสินค้าแล้ว Stanley เสนอเขาให้ทำงานที่ร้าน Zaibatsu ของเธอ ซึ่ง Samuel ที่เริ่มเบื่องานแท็กซี่แล้ว ได้ตอบรับข้อเสนอของเธอทันที โดยเขาจะทำงานเป็นพนักงานประจำชั่วคราวก่อน เพื่อลิ้มลองงานใหม่ ๆ โดยเขายังขับแท็กซี่เหมือนเดิม

**27 Again**

หลังจากที่ Samuel Sanblague กลับมา Livin City จากการรักษากล่องเสียงที่ต่างประเทศ เขาได้เจอเพื่อนเก่า Lynnze Lynn โดยเขาขอให้เธอช่วยทำผมทรงใหม่ เพื่อให้เข้ากับวัยรุ่นส่วนใหญ่ในประเทศ พอแปลงโฉมเรียบร้อยแล้ว ทำให้คนส่วนใหญ่ที่เคยรู้จักเขา อาทิ Awesome, Fongjong และคนอื่น ๆ แทบจะจำเขาไม่ได้ หากเขาไม่พูดเสียงปกติ

## Legacy: ยอมจำนน

ในช่วงวันรำลึก Livin นั้น Samuel ได้กลับมาอีกครั้งหลังจากพยายามหลบหนีไปรัฐอื่น ๆ ทั่วสหรัฐอเมริกา จากการตามล่าตัวโดยทาง NYPD จนเมื่อเขากลับมาที่ Livin แล้ว ทำให้เขาได้รู้ว่า ไม่ว่าเขาจะพยายามหนี หรือพยายามทำดีต่อผู้อื่นเพื่อกลบบาปของตนเองเท่าใด สุดท้ายแล้วความผิดพลาดที่เขาเคยก่อ จะกลับมาให้เขาได้ชดใช้อยู่ดี วันนั้น เขาได้พูดคุย รำลึก และใช้ชีวิตวันสุดท้ายของเขาให้คุ้มค่าที่สุดที่จะเป็นไปได้ แม้แต่การขับรถสปอร์ตแจกอาหารกับทางร้าน Zaibatsu ก็ตาม โดยช่วงสุดท้ายก่อนถึงเวลาที่เขาจะต้องจาก Livin เขาได้นัดแนะ Che Richard ให้มาเป็นพยานต่อหน้าการเขียนจดหมายสุดท้าย และเขาเป็นเจ้าหน้าที่ที่ส่งมอบตัว Samuel กลับไป และเขาทั้งคู่ได้จากลาครั้งสุดท้าย ณ ที่อาคารผู้โดยสารสนามบิน

ชีวิตของ Samuel Sanblague หลังจากนี้ ไม่มีใครทราบชะตาที่แน่ชัด นอกจากที่เขาอาจจะได้ใช้บั้นปลายชีวิตในนิวยอร์ก โดยไม่รู้วันที่จะได้รับคืนอิสรภาพอีก

## **คำพูดติดปาก**

* *ทำยังไงได้ งานผมมันเส็งเคร็ง เลยมาขับแท็กซี่เนี่ย...*
* *จะตามมิเตอร์ หรือราคาเหมาล่ะ*
* *แล้วพบกัน เมื่อร้านมีโปร ฯ*
* *อิรัชชัยมาเสะ~! คุณลูกค้ารับอะไรดีครับ?*